İğdir mutasarrıfı es-Seyyid el-Hac Ali gayet-i şehr-i atiden bakiyye iki ay ve muvakkitleri es-Seyyid Mehmed Raşid ve Hafız Mehmed ve es-Seyyid Mehmed Sadık altışar ay zamanların ba'de't-tasarruf ref' ve yeri yevmi kırk akçe ile İstanbul'da Abdürrahim Efendi Medresesi'nden munfasıl müte'ayyinü'l-ehliyye ve'l-isti'dad sezavar-ı inayet-i şehriyari mevlana es-Seyyid Ali bin Ahmed Akşehir'den da'ilerine ba-terakki yevmi yüz elli akçe ile ba-tasi'a tevcih olunub ba'de hulül-i vaktihi ancak altı ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.